cyanic-selkie/wikianc huggingface dataset:
הפריחה וההחמרה של מצב היהודים בהונגריה
המאה ה-19
ב-17 במרץ 1848 בירכה "נציגות יהודי הונגריה וטרנסילבניה" את מהפכת 1848 בהונגריה. גם יהודים השתתפו בהקמת "ועדת השקט הציבורית" ו"המשמר הלאומי". משפחות יהודיות עשירות סייעו למלחמת העצמאות בתמיכה כספית משמעותית. מספר היהודים ששירתו בצבאות המהפיכה נאמד בכ-20,000, כלומר השתתפות הרבה מעבר לשיעורם באוכלוסייה הכללית. כהוקרה לכך ראתה ממשלת סמרה חובה באספה הלאומית, בימים האחרונים של מלחמת העצמאות, ב-28 ביולי 1849 בסגד להחליט על הצהרת שוויון אזרחי ופוליטי של היהודים בהונגריה. עם זאת, החלטה זו לא הייתה יכולה להיכנס לתוקף בשל תבוסת הונגריה במלחמת העצמאות והכניעה שלה לאוסטריה בווילאגוש. חלק הארי בהגירה יהודים לתוך הונגריה היה הגעתה של יהדות מזרח אירופה, שהפכה להגירה מסיבית במחצית השנייה של המאה ה-19. המהגרים החדשים היו עניים מאוד, ניהלו בעיקר אורח חיים כפרי ועסקו גם בחקלאות. היהודים האשכנזים דוברי היידיש הגיעו מחלקיה השונים של האימפריה האוסטרו-הונגרית (שהוקמה בשנת 1867) מגליציה אך גם משטחי האימפריה הרוסית. המהגרים נמשכו להונגריה בשל האווירה הפוליטית והחברתית הליברלית שהתבססה אחרי המורשת של "עידן הרפורמות", מלחמת העצמאות ב-1848, ההתפתחות הכלכלית העצומה והפרנסה הטובה יותר. על פי נתוני המפקד אוכלוסין משנת 1891 אוכלוסיית היהודים בכל שטחה של ממלכת הונגריה הייתה 612,803 בעת שאוכלוסיית ממלכת הונגריה כולל קרואטיה הייתה אז 17,318,794 איש. הפזורה היהודית היוותה כבר 3.54% מהאוכלוסייה.
הטמעה
בסוף המאה ה-19 התחזקה המגמה בהונגריה של רצון קבוצות אנשים במדינה הרב לאומית שחיו בשטחה "להפך להונגרים". בפרט בחרו בני המיעוטים היהודי והגרמני להיטמע תרבותית בהונגרים. במדינות אירופאיות אחרות לא היה מיזוג כזה של יהדות עם חברה נוצרית לרוב, ובמקומות רבים אחרים הם נותרו מיעוט דתי ואתני מופרד מאוד. אמנם תהליך התבוללות דומה החל מוקדם יותר בגרמניה ובאוסטריה, במדינות אלה תגובת החברה הנוצרית הייתה לרוב מזלזלת ובמידה מסוימת שאפה להפרדה המסורתית של היהודים מהחברה הנוצרית. לעומת זאת בהונגריה, ההתפתחות המטרופוליטית שהחלה באותה התקופה, היחס המכיל של חברת הרוב, המדיניות הרשמית של יצירת מדינת לאום מודרנית באמצעות הטמעה המונית של לאומים, סיפקו ליהודים אפשרות לקידום חברתי שווה והרגשת שייכות לאומה ההונגרית (הרגשה שהתבררה בראייה היסטורית שהייתה בחלקה הגדול מדומה, כפי שאכן התברר שנים לאחר מכן). לאחר הפשרה האוסטרו-הונגרית של 1867, אחת הרפורמות הליברליות הראשונות של שר הדתות דאז, יוז'ף אטווש, הייתה חוק משנת 1867 לשוויון זכויות מלא בין ההונגרים לבין היהודים. אטווש גם הקים את "הקונגרס היהודי" כדי שיהודים יוכלו לקבל לידם את ניהול ענייני הדת, בתי הכנסת ובתי הספר שלהם.
באווירה הליברלית של סוף המאה ה-19, יהודים רבים בהונגריה באמת הפכו להונגרים, הם הרגישו שהם שייכים לאומה. הדת היהודית בזרם הניאולוגי נולד כתופעה ייחודית בעולם. שירותי הפולחן (לא התפילות) נערכו בהונגרית בבתי הכנסת הניאולוגיים. משנת 1895 היהדות הפכה על פי החוק לאחת העדות הדתיות במדינה ההונגרית, כך שמישהו יכול היה להיות הונגרי בעל דת יהודית כמו גם הונגרי בעל דת קתולית או קלוויניסטית. רק חלק קטן מיהדות ההונגריה ובמיוחד העירונית, נשאר שייך לזרם המסורתי האורתודוקסי שברבות הימים הפכה למעשה לזרם חרדי ושמרה על הפרדתה הדתית כזרם מימים ימימה. הרוב המכריע הצטרף לזרם הניאולוגי, כמעט שלושה רבעים מיהדות בודפשט, למשל. בתחילת המאה ה-20 בחרו רבים בנישואי תערובת עם בני/בנות זוג הונגרים.
יהודי הונגריה המפורסמים במאה ה-19
היהודים המפורסמים ביותר בהונגריה דאז כללו את לאופולד לעף, הרב הראשי של סגד, הרב משה טייטלבוים משאטוראליאויהיי, בנימין זאב הרצל, מייסד התנועה הציונית, הבלשן מור בלאגי, המוזיקאי מרק רוז'אוולדי, הסופר ארמין ואמברי, הסופרת וילמה בק והמשורר יוז'ף קיש ולבסוף הברון מנפרד וייס מייסד מפעלים באי צ'פל (לימים תשלובת הפלדה והמתכת מנפרד וייס).
אנטישמיות במאה ה-19
הביטוי הראשון לאנטישמיות שמשך תשומת לב לאומית היה עלילת טיסאסלר. המקרה היה עוזרת נוצרייה צעירה שנעלמה ב-1 באפריל 1882. היהודים המקומיים הואשמו בעלילת דם (אישומי רצח פולחניים). התביעה התקיימה בשנת 1883. כתוצאה מהמאבק של קארוי אטווש וחבריו עורכי הדין, הסתיימה התיק בזיכוים של הנאשמים.
שיעור היהודים באוכלוסייה
המספר הכולל של יהודים בכל שטחה של ממלכת הונגריה היה 932 458. אוכלוסיית ממלכת הונגריה, יחד עם קרואטיה, הייתה בת 20 836,681 איש. הפזורה היהודית היוותה אפוא 4.47% מהאוכלוסייה. 75.7% מהיהודים סימנו את ההונגרית כשפת האם שלהם, שעברה בהרבה את השיעור של הקתולים דוברי ההונגרית, למשל.
61% מהסוחרים, 58% מהמדפיסים, 48.5% מהרופאים, 42% מבעלי בתי המרזח, 24% מהאופים, 24% מהקצבים, 21% מהחייטים, 9% מהסנדלרים היו יהודים בשנת 1910. בתקופה 1893–1913 20% מתלמידי התיכון הרגילים ו-37% מתלמידי הגימנסיות הריאליות היו יהודים. בשנת 1913, 34.1% מהסטודנטים של אוניברסיטת בודפשט ו-31.9% מהסטודנטים של האוניברסיטה הטכנית של בודפשט היו יהודים. (על פי נתוני 1920, 34% מהעיתונאים ב"הונגריה המוקטנת" שלאחר חוזה טריאנון, 24.5% מהזמרים, 23% מהשחקנים ו-17% מהציירים והפסלים של הונגריה היו יהודים. נתון נוסף משנת 1920 ש-40.5% מהתעשיינים ו-19.6% מבעלי האחוזות הגדולות מ-5,000 דונם היו יהודים.
בחתך אחר: 3.1% מהאוכלוסייה היהודית היו תעשינים או בעלי קרקעות של יותר מ-500 דונם, 3.2% היו בעלי קרקעות של פחות מ-500 דונם, 34.4% היו פועלים ו-59.3% היו עצמאיים, פקידים, סוחרים וכדומה.
ריכוזי יהודים
להלן רשימת הערים ורשויות מקומיות בהם מספר היהודים עלה על 5 האחוזים מהאוכלוסייה.
(אם העיר לא הייתה שייכת להונגריה בזמן השואה בשנת 1944, מצוין השתייכותה לפי SK = סלובקיה, RO = רומניה, HR = קרואטיה, AU = אוסטריה)
מחוזות שבהם שיעור האוכלוסייה היהודית הגיע ל-4%
1919–1944
בשנות העשרים של המאה העשרים סעיף 25 לחוק חדש הונגרי, הנומרוס קלאוזוס קבע את השיעור המרבי באוניברסיטאות של סטודנטים השייכים ל"גזעים אתניים ולאומים" מסוימים בהונגריה, תוך התחשבות בשיעורם בכלל האוכלוסייה ההונגרית. החוק היה מכוון בעיקר נגד היהודים, אבל הולבש במעטפת "אתנית" שיעור הסטודנטים היהודים ירד אז ל-10-12% לעומת 30-34% לפני מלחמת העולם הראשונה. האמצעי הופנה בבירור נגד יהדות הונגריה, אך הוא הפריע להתפתחותם גם של לאומים אחרים. חוק זה פתח שורה של חוקים אנטי-יהודיים באירופה שלאחר מלחמת העולם הראשונה, אף על פי שהמונח "יהודי" לא הפיע בשום מקום בחוק זה או אחרים עד עליית היטלר לשלטון, הסעיף בדבר הפרופורציות של "גזעים אתניים" השפיע בבירור על מועמדים יהודים לרעה. בקדנציה של אישטוואן בתלן תוקן החוק כדי להחליף את השיקולים האתניים ב"שיקולים חברתיים".
בתחילת שנות העשרים התפתח ויכוח ער בקרב יהודי בודפשט (בעיקר) האם וכיצד להשתתף בחיי הפוליטיקה ההונגרית. כפרק בדיון, בשנת 1922 הצטרף פרנץ סיקיי, מנהיג הקהילה היהודית של פשט דאז, למפלגה האזרחית הלאומית, שתמכה בממשלה מבחוץ, ואיתו כמה מחסידיו, כמו פרנץ קורין, אחד מבין חבריו. מאנשי העסקים המשפיעים ביותר של עידן מיקלוש הורטי. חלק מאלה שהתייצבו נגד סיקיי וחוגו הצטרפו למפלגה האזרחית הדמוקרטית הלאומית, שסומנה על ידי וילמוש ואז'וני, או כמו פאל שאנדור, נותרו מחוץ למפלגות לזמן מה, אך קרוב לצד כלשהו.
ההידרדרות הגדולה במצב יהודי הונגריה החלה למעשה חמש שנים לאחר עליית היטלר לשלטון בגרמניה. משנת 1938 העביר האספה הלאומית סדרת חוקים אנטישמיים ומפלים, מה שמכונה חוקים יהודיים, ששיאם היה החוק היהודי השני והחוק היהודי השלישי אשר שללו בהדרגה את כל זכויות האזרח של האוכלוסייה היהודית ובאו לפגוע קשה במצבם הכלכלי, החברתי והתרבותי. החקיקה נבעה בחלקו מהלחץ של כוחות אנטישמיים שהלכו וגדלו בכוחם בהונגריה ומחוצה לה, אך גם שיקולים פוליטיים אמיתיים שיחקו תפקיד, כלומר עמידה כפויה בהשפעה הגרמנית המאיימת. חלק מהחוקים ששללו את זכויות האזרח של האוכלוסייה היהודית, למשל, הועברו בהסכמת הרב הראשי של הונגריה. על פי הגרסה ההונגרית אילו הונגריה לא הייתה מחמירה את חוקי היהודים שהיו מקלים מדי (על פי דעתו של היטלר), היא הייתה מסתכנת בכיבושה על ידי גרמניה, כיבוש שהיה מוביל לגירוש יהודים המוני למחנות ההשמדה ולמחנות הריכוז. דבר שנמנע עד 1944.
מעטות מהקהילות ההונגריות ומהכנסיות הנוצריות עזרו ליהודים על ידי הוצאת מסמכי הטבלה כוזבים, או לקחו סיכון משמעותי והסתירו יהודים נמלטים במהלך המלחמה, ואלה היו בעיקר בבודפשט. המדיניות האנטי-יהודית של הונגריה גבתה עשרות אלפי קורבנות עוד לפני 1944. עם זאת, עד שנת 1944, רוב יהודי הונגריה לא היו בסכנת חיים קרובה, אם כי זה לא שינה את עובדת הרדיפות עצמן. ההטמעה של יהודי הונגריה נשברה על ידי האפליה והאנטשמיות הרשמית של ממשלות הונגריה ואוכלוסייתה הנוצרית.
כבר בשנת 1941 גורשו יהודים מהונגריה לקאמניץ-פודולסקי, שם נטבחו. אולם לאחר מכן, עד 1944 יהדות הונגריה לא גורשה לאושוויץ ולמחנות השמדה אחרים. מנגד, עשרות אלפי גברים יהודים נצטוו להתייצב לשירות העבודה (עבודות כפייה לגברים יהודים עבור הצבא ההונגרי) ורובם (כ-90%) נהרגו בחזית המזרחית באוקראינה. הורטי והקצונה הפרו-גרמנית בהונגריה לא התנגדו לדבר. רק בשנת 1943, לאחר שהתבוסה הצפויה של גרמניה כר נראתה באופק, החלו אנשי הורטי לתכנן את המעבר לצד כוחות הברית, אך הונגריה נכבשה ב-19 במרץ 1944 על ידי כוחות הוורמכט (מבצע מרגרטה). כוחו של מיקלוש קאלאי הוגבל וכעבור חצי שנה הוא הודח. ראש הממשלה החדש דמה סטויאי שירת נאמנה את הכובשים. במרץ-אפריל 1944 אדולף אייכמן וקומץ עוזריו (כמאתיים בלבד) שנעזרו בפקידות ואנשי המשטרה ההונגריים (כמאתיים אלף ז'נדרמים, שוטרים, פקידי ממשלה, אנשי רכבת ואחרים) שהשתתפו ישירות בגירוש יהודי הונגריה למחנות ההשמדה. בשישה-שמונה שבועות גורשו יותר מ-425,000 יהודים לאושוויץ ולמחנות השמדה אחרים, שם נרצחו 90% מהם.
השואה בהונגריה
השואה שפירושה רצח עם מתוכנן של יהדות אירופה, בעיקר במחנות ההשמדה, במחנות הריכוז ובגטאות באמצעים שונים ומגוונים (מהרעבה דרך הוצאה להורג בירי ועד השמדה בגז) בעיקר על ידי גרמניה הנאצית.
מיד לאחר הכיבוש הגרמני בהונגריה, החל ריכוז היהודים בגטאות, הם חויבו לענוד את הטלאי הצהוב, ולבסוף, באפריל 1944, החלו הגירושים בעזרת האדמיניסטרציה והז'נדרמריה ההונגרית. עד יולי 1944 גורשו 445 אלף יהודים אזרחי הונגריה, מהם 437,402 איש לאושוויץ בירקנאו. ממשלת הונגריה לא ביקשה מהגרמנים שום תיעוד לגביהם.
יש להזכיר כאן כי ב-10 באפריל 1944 ברחו רודולף ורבה ואלפרד ווצלר, שני יהודים, ממחנה ההשמדה אושוויץ. כשהגיעו לז'ילינה (שבסלובקיה), הם יצרו קשר עם החוגים הציוניים המקומיים. עובד במרכז הציוני בברטיסלאבה שמע את דבריהם ב-25 וב-26 באפריל. על סמך זה הוכן דו"ח ורבה-וצלר שמכונה גם "פרוטוקול אושוויץ", אשר סיפק מידע על הרצח השיטתי של היהודים שקורה במחנה. הדו"ח נשלח גם לחוגים הציוניים באיסטנבול, בז'נבה, בלונדון ובבודפשט וכן למועצת היהודים של הונגריה. עם זאת, למגורשים חודש לאחר מכן לא היה מושג מה מצפה להם. ורבה ווצלר הסיקו אפוא, כי הפרוטוקולים שהם ערכו הושתקו על ידי אותם ארגונים. האמור לעיל קיבל חיזוק גם על ידי איש המחתרת הציונית יליד בודפשט ארנסט שטיין. לדבריו, ישראל קסטנר ממנהיגי ציונות הונגריה כרת עסקה של 1.5 מיליון דולר עם אדולף אייכמן להצלת 1685 יהודים (כולל בני משפחה, חברים, סופרים, אמנים, רבנים, מנהיגים ציוניים). "רכבת קסטנר" שהוא ארגן עזבה את בודפשט ב-30 ביוני 1944, ונוסעיו הגיעו שלמים לשווייץ דרך שהות של כחודש במחנה הריכוז ברגן-בלזן. שטיין טען כי קסטנר סירב להעביר את הפרוטוקול של ההסכם הנ"ל עם אייכמן. על פי מקורות מסוימים, גם מועצת היהודים הסתירה את המידע והעבירה את המידע הזה שהיה בידיה לגבי דו"ח ורבה-וצלר רק באמצע יוני ואלה הופצו לממשלה, לראשי הכנסיות ולהורטי עצמו. עם זאת, על פי מקורות אחרים, באמצע חודש מאי, התרגום ההונגרי של הפרוטוקול הגיע להורטי ולמנהיגי הכנסיות, כך שהם ידעו היטב על המתרחש. עם זאת, המנהיגות ההונגרית (ממשלה, צבא, ראשי הכנסיות) לא התבשרה על עובדת השמדת היהודים מפרוטוקולי אושוויץ אלא ידעה זאת כבר לכל המאוחר בשנת 1942. באוקטובר 1942 כל המתרחש כבר היו ידוע לעיתונאים שהיו מקורבים לממשלת הונגריה. דו"ח שהתקבל במשרד הפנים ההונגרי ב-7 באוקטובר 1942, דווח בבירור על השמדת יהודי פולין. טיוטת מכתבו של הורטי להיטלר, מיום 7 במאי 1943, מכיל את המשפט הבא: "תוכחתו וגערתו הנוספת של הוד מעלתך (כלומר היטלר) הייתה שהממשלה (ההונגרית) לא פעלה באופן המעמיק ביותר לביצוע השמדת היהודים (בהונגריה) כפי שנהגה גרמניה אצלה וכפי שזה היה נראה רצוי במדינות אחרות."
כתוצאה מהפלישה לנורמנדי, הגברת הלחץ על הונגריה ממדינות זרות ולדברי היסטוריונים אחדים גם בשל פרוטוקול אושוויץ, הורטי רצה להחליף את סגני השרים לענייני פנים לסלו באקי ולסלו אנדרה שארגנו את הגירושים בסוף יוני. בישיבת מועצת הכתר ב-26 ביוני הציע את הפסקת הגירושים. עם זאת, הם המשיכו בגירושים עד לפקודותיו המפורשות של העוצר שבסיוע כוחות צבא נאמנים לו - בפיקודו של הקולונל פרנץ קוסורוש - ביולי 1944 אסר את המשך גירוש יהודים מבודפשט.
בזמן ההשתלטות של מפלגת צלב החץ (15 באוקטובר 1944) על השלטון בהונגריה, לא היו יהודים בהונגריה למעט בבודפשט ובפלוגות שירות העבודה, כמעט כולם גורשו ונרצחו מהאזורים הכפריים ומערי השדה. בבירה היו עדיין כ-200 אלף יהודים ועוד כמאה אלף בפלוגות שרות העבודה. כל אלה המתינו בפחד מה יביא שלטון צלב החץ. הקבינט של פרנץ סלשי התחייב כלפי גרמניה להמשך הברית של הונגריה עם גרמניה הנאצית ולהמשך המלחמה. כך לבקשת גרמניה 50 אלף יהודים נוספים גורשו והיהודים שנותרו בבירה ננעלו בגטו, שם נרצחו עוד אלפים. כשמונת אלפים יהודים נוספים נרצחו בבודפשט, ותשעת אלפים נוספים נהרגו בהפצצות בעלות הברית, ברעב, במחלות או התאבדו.
בשנים 1944–1945 הושמדה כ-70% מיהודי הונגריה כ-600,000 איש. (מפקד האוכלוסין בשנת 1941 העמיד את מספר היהודים בהונגריה על 861,000. ניתן להעמיד את מספר הניצולים על 255,000). גם כמחצית מיהודי בודפשט, כ-100,000 איש, קיפחו את חייהם במחנות מוות מחוץ לאדמת הונגריה או במהלך טרור צלב החץ בבודפשט. את הישרדותו של החלק האחר של יהדות בודפשט ניתן לייחס בעיקר לפעולות הצלה מאורגנות (מחתרת תנועות הנוער הציוניות שהצילו כ-15,000 צעירים שנשלחו לארץ ישראל) וספונטניות. כמה דיפלומטים זרים (ראול ולנברג, עובד השגרירות השוודית וקרל לוץ, שגרירות שווייץ) ואחרים וכן מעטים מהאוכלוסייה ההונגרית וכמה עשרות חסידי אומות עולם הונגרים לקחו חלק גם בהסתרתם ובהצלתם של הנרדפים.
אחרי 1945
כמה ניצולי שואה עלו לישראל או היגרו לארצות הברית ולמדינות נוספות, אך מספר לא מבוטל בחר להישאר בהונגריה. במהלך שנות הסטליניזם, בלחץ המדינה האתאיסטית, חיי הדת נסוגו והפעולות האנטי-ציוניות הפכו לרציפות. הדת הייתה מוגבלת רק לטקסים לזכר הקורבנות, וגידול ילדים על פי המסורת היהודית הפך לכמעט בלתי אפשרי. חלק ניכר מהיהדות נקט באסטרטגיות שונות להטמעה (קומוניזם, תנועת העבודה הבינלאומית, נשואי תערובת, הסתתרות וקיום מצוות הדת (בדומה לאנוסים בזמנו) וניתוק מהמסורת היהודית.
אנשים רבים ממוצא יהודי השתתפו במרד ההונגרי של 1956 ובמלחמת החמושים לעצמאות בעקבות הפלישה הסובייטית (אישטוואן אנדייל, טיבור דרי, זולטאן זלק, דיולה האי, אוטו סירמאי, וכו'). אף על פי שביטויים אנטישמיים ופוגרומים התרחשו באופן ספורדי בלבד, היו יהודים שחשבו שעתידם בהונגריה שוב בסכנה, כך שחלק ניכר מ-200,000 האזרחים שברחו מהונגריה בתקופת המרד היו יהודים. בתקופת יאנוש קאדאר חיה יהדות הונגריה בשלום יחסי. שאלת היהודים הפכה לנושא טאבו. הנהגת קאדאר העדיפה התבוללות שלווה ושקטה וכתוצאה מכך יהדות הונגריה הפכה לחילונית יותר ויותר, מספר הנישואים הבין-דתיים גדל, התפרקות חזקה פקדה את הקהילות היהודיות והניכור למסורות היהודיות גדל.
אחרי 1989
יהודים אינטלקטואליים ליברליים ודמוקרטים נטלו חלק פעיל בשינוי המשטר בשנת 1989. הארגון היהודי החלופי הראשון במזרח אירופה היה איגוד התרבות היהודי-הונגרי, שהוקם בבודפשט בשנת 1988. לאחר השינוי במשטר, השפעת ההתאוששות החברתית והדתית של כ-100 עד 120 אלף יהודי הונגריה מוזכרת כרנסאנס של יהדות הונגריה. על פי סקר שנערך בשנת 2017, יותר מ-80% מיהודי הונגריה נולדו והתגוררו בבודפשט. הם משכילים יותר מהממוצע. שיעורם מיוצג יותר במקצועות אינטלקטואליים כמו גם בתחום היזמות.
חיים יהודיים במאה ה-21
כיום יש ארבע קבוצות של קהילות יהודיות בהונגריה:
שלוש הראשונות מבין ארבע הנ"ל הן בין 14 הקבוצות הדתיות בהונגריה שהוכרו אוטומטית במסגרת החוק משנת 2011. בהונגריה יש רשימה ארוכה של בתי כנסת פעילים, כולל רחוב דוהני בית הכנסת הגדול של בבודפשט, שהוא בית הכנסת הגדול באירופה.
בהונגריה פועלים כמה בתי ספר יהודיים:
חתני פרס נובל יהודים-הונגרים
מבין 15 חתני פרס נובל שנחשבים הונגרים, הבאים היו יהודים (10)ː
קורי ובסטר
ביוגרפיה
קורי ובסטר נולד באוקלנד שבניו זילנד. אביו הוא שחקן כדורסל שנולד בארצות הברית ואמו ממוצא מאורי ואירופאי נולדה בניו זילנד.
Life360
היסטוריה
האפליקציה פותחה על ידי כריס הולס ואלכס הרו. מאז השקתה, ההשקעה באפליקציה הגיע לסך 20 מיליון דולר, כאשר המממנים העיקריים הם חברת פייסבוק וגוגל. האפליקציה הושקה לראשונה בשנת 2008 עבור משתמשי האנדרואיד. בשנת 2008, האפליקציה זכתה באתגר המפתחים של אנדרואיד וזכתה במענק של כ-275,000 דולר.לאחר מכן, חברת הפיתוח קיבלה מענק נוסף בסך 5.5 מיליון דולר ומענק אחרון בסך 10 מיליון דולר.מפתחי האפליקציה חתמו על הסכם יחד עם BMW בשנת 2013, ההסכם כלל שילוב של שירותי המיקום של האפליקציה יחד עם הניווט במכוניות BMW. באותה שנה, האפליקציה עלתה מ-34 מיליון משתמשים ל-40 מיליון משתמשים רשומים. עד אז האפליקציה הייתה זמינה בשפה האנגלית בלבד. במהלך 2013, הודיעו מפתח האפליקציה כי היישום יתמוך בשפות אחרות.
קורי ובסטר
ביוגרפיה
בשנת 2007, עבר לארצות הברית כדי לשחק בקבוצת הכדורסל של אוניברסיטת למבות'
Life360
תכונות
האפליקציה פועלת בעזרת חיישני GPS וחיבור אינטרנטי. האפליקציה כוללת צ'אט. היא נחשבת כ"רשת חברתית" המיועדת למשפחות. האפליקציה מאפשרת למשתמשים לשתף את מיקומם, לשלוח הודעות למשתמשים אחרים ופתיחת קבוצות משתמשים. האפליקציה כוללת ארבע תכונות עיקריות הכוללות שיתוף מיקום, מעגלים, מקומות וגרסה משודרגת בתשלום.
פרסים
האפליקציה זכתה בשני האתגרי המפתחים של אנדרואיד, ובתחרות Facebook fbFund בשנת 2011. כחלק מהזכייה בתחרות זו, חברת הפיתוח של האפליקציה קיבלה מענק של כ-20 מיליון דולר.בשנת 2012, האפליקציה זכתה בפרס חביבת הקהל בטקס פרסי וובי על השימוש הטוב ביותר בטכנולוגיות GPS ומיקום.
קורי ובסטר
ביוגרפיה
. שנה לאחר מכן, חזר לניו זילנד כדי לשחק בקבוצת 'ניו זילנד ברייקרס' וזכה איתה באליפויות ה-NBL. בשנת 2011, הושעה לשנה מקבוצתו עקב שימוש בקנאביס סינתטי (מכונה בישראל 'נייס גיא'). באוגוסט 2012, חזר שוב לשחק בניו זילנד ברייקרס. בשנת 2015, החל לשחק בקבוצת הכדורסל הסרבית, מגה לקס. ביוני 2015, התאמן עם קבוצת אינדיאנה פייסרס מליגת ה-NBA, וקיבל חוזה אימונים בקבוצת ניו אורלינס פליקנס מליגת ה-NBA. לאחר מכן, חזר לשחק בקבוצת ניו זילנד ברייקרס. במרץ 2016, החל לשחק בקבוצת הכדורסל היוונית, קורויבוס. בשנה זו, סבל ממספר פציעות. במרץ 2017, החל לשחק בקבוצת וולטינגון סיינטס. באוגוסט 2017, החל לשחק בקבוצת עירוני נהריה הישראלית.
משנת 2008, החל לשחק בנבחרת ניו זילנד בכדורסל, ובשנת 2014, השתתף באליפות העולם.
חיים אישיים
לוובסטר בן אחד שנולד בשנת 2015 לערך, המתגורר עם גרושתו בניו זילנד. בשנת 2015 אימץ ובסטר אורח חיים טבעוני. בשנת 2017, בזמן שחגג את יום הולדתו ה-28 במועדון, הסתבך בתקרית אלימה כאשר משך בזקנו של אדם שהתחפש לסנטה קלאוס. בעקבות זאת ובסטר עמד למשפט ונמצא אשם אולם ללא הרשעה פלילית.
אחיו הצעיר, טאי ובסטר, משחק כדורסל בקבוצת סקיליינרס פרנקפורט הגרמנית.
צ'טלהויוק
החפירות באתר
האתר נחקר לראשונה בשנת 1958, ובהמשך בין השנים 1961–1965, על ידי הארכאולוג האנגלי ג'יימס מלארט. מלארט גילה לעולם את קיומה של תרבות כה מתקדמת באזור בתקופה הנאוליתית (תקופת האבן החדשה). החפירה הופסקה ב-1965 בעקבות גירושו של מלארט מטורקיה בגלל מעורבותו בפרשת "האוצר מדוראק". הוא פרסם ציורים של פריטים מתקופת הברונזה הקדומה, לטענתו, אך אלה לא נמצאו מעולם. מלארט הספיק לחקור רק כ-4% מהאתר.
החפירות באתר התחדשו רק ב-12 בספטמבר 1993 בראשותו של הארכאולוג איאן הודר מאוניברסיטת קיימברידג' ונמשכות עד היום. הודר בוחן את המקום באספקלריה אנתרופולוגית ונסמך על בדיקות של תיארוך פחמן-14 וטבעות עצים. מצב השימור של האתר אפשר לבצע בדיקות אלה שכן שרפה שהתחוללה בו לא כילתה לחלוטין שרידי עץ בתוך טיט. הודר אף עשה שימוש במכ"ם כדי לשחזר את מראה המבנים.
הממצאים באתר
באתר לא נתגלו מבני ציבור למעט אזורים להשלכת פסולת, והוא מורכב מבתי מגורים עשויים לבני בוץ שחלקם גדולים ומעוטרים מהאחרים. מטרתם של חללים גדולים אלה לא הובהרה, אם כי הועלתה האפשרות ששימשו לפולחן. המבנים היו דבוקים זה לזה ללא שבילים או רחובות שחצצו ביניהם (דמויי חלת דבש), והגישה אל רובם הייתה באמצעות סולמות שהובילו אל הגגות, ומשם, דרך פתחים בתקרה וסולמות אחרים, אל תוככי המבנים. למעט פתחים אלה לא היו במבנים חלונות או דלתות נוספים, והפתחים שימשו הן לכניסת אוויר מן החוץ והן לפליטת חום ועשן מהתנורים שבפנים. החדרים המרכזיים שימשו לבישול וכמרכז הפעילות הביתית. ספסלים מוגבהים לאורך הקירות שימשו לשינה ולישיבה. החדרים המשניים שימשו כמחסנים, והכניסה אליהם הייתה דרך פתחים נמוכים מהחדר הראשי. חלק מהפעילויות התבצעו על הגגות כאשר מזג האוויר איפשר זאת, ובשכבות המאוחרות יותר נתגלו תנורים גדולים שהוקמו על הגגות. חדרים קטנים לצידם של מרחבי המגורים שימשו לאחסנה. הבתים היו נקיים מפסולת וזו רוכזה בשטחים שיועדו לכך מחוץ לאתר, ובאלה נתגלו שרידי ביוב, פסולת מזון וכמות נכבדה של אפר מבעירת עץ.
תושבי צ'טלהויוק קברו את מתיהם בתחומי האתר, ושרידים אנושיים נתגלו בבורות מתחת לרצפות הבתים והמקדשים, במיוחד מתחת לתנורים ולספסלים שלאורך קירות הבתים. הגופות נדחסו בתנוחה מכווצת לעיתים בתוך בורות, סלים או נעטפו בחלקי בדים. בסמוך להם נמצא מגוון רחב של מנחות קבורה כגון: קופסאות עץ, ראשי חץ, מראות מאובסידיאן, כלי עצם, חותמות, צלמיות חרס ועוד. עצמות שנמצאו בקברים בתפזורת עשויות להצביע על כך שהגופות הושארו באוויר הפתוח עד שנרקבו, ואז נאספו העצמות ונקברו. נתגלו חדרים עם מעט שלדים ולעומת זאת חדרים שבהם נתגלו עשרות שלדים (יותר מ-70), שלא היה ביניהם קשר מיטוכונדרי אמהי ישיר, כלומר לא מדובר בקבורה של בני משפחה אחת אלא בקבורה משותפת של כלל תושבי האתר.
לעיתים הופרדו ראשי הגופות מהשלדים וייתכן ששימשו בטקסי פולחן, וכן נמצאו גולגולות על הרצפות שנעטפו ונצבעו בגווני אוכרה כדי לשוות להן מראה אנושי. גולגולות מכויירות דומות נתגלו גם בישראל בתל יריחו, אתר נחל חימר, עין ע'זאל בעבר הירדן המזרחי, ובסוריה (תל רמאד ותל אסוואד), וייתכן שהיוו חלק מפולחן האבות. בסמוך להן על הקיר צוירו עופות גדולים מעל ראשי אנשים חסרי ראש. לראשונה נמצאה גולגולת ללא מוח אשר הוצא ממנה בטרם נקברה ובמקומו הוכנס בד מגולגל.
על קירות חיצוניים ופנימיים באתר נמצאו ציורי קיר של דמויות, בעיקר של גברים עם איבר מין זקור ושל קבוצות גברים בעת ציד, וכן ציורים בצבע אדום של שור הבר שנכחד בינתיים, ושל עופות טרף העטים על דמויות ללא ראשים. ממצאים אלה, כמו גם צלמיות נשים מחרס שנתגלו בשכבות המאוחרות של האתר ואשר מייצגות ככל הנראה את האלה האם, אלת הבריאה והפיריון, מראים כי אף שלא נמצאו מקדשים במקום, הייתה לתושביו דת עשירה בסמלים. יתר על כן, ייתכן שהחדרים בהם נתגלו ריכוזים גדולים של ממצאים אלה הכוללים גולגולות וקרניים של פרים, שימשו כמקום פולחן. הממצאים באתר רומזים גם לחברה שוויונית, ללא מעמד שולט וללא הבחנה במעמדם החברתי של גברים ונשים. לא ברור אם מבצעי הפולחן הדתי היו בעלי מעמד שונה. ממצא מעניין נוסף הוא ציור קיר של הר הסאן (Hasan Dağı) המרוחק 140 ק"מ מהתל, והנחשב למפה או תיאור הנוף העתיק ביותר שנתגלה אי פעם.
כלכלת האתר
הכלכלה באתר התבססה על צייד ולקט, חקלאות, ביות בעלי-חיים וכן תעשייה ומסחר. החקלאות התבססה על גידול של חיטה, שעורה, קטניות, שומשום, שקדים ופיסטוקים. משק החי התבסס על גידול כבשים ועיזים אשר שרידיהם נמצאו בכמויות גדולות. כן נמצאו שרידי בקר, ככל הנראה בקר-בר וחיות ציד אחרות כאייל אדמוני וחזיר בר. באתר נמצאו גם סימני דיג בנהרות ובנחלים. באתר נמצאו חתיכות בדים טווייה מפשתן וצמר כבשים. ממצאים נוספים באתר הראו שהתושבים עסקו גם במסחר. הם ייבאו מוצרים ממקומות אחרים כגון צדפים מהים התיכון והים האדום, נחושת וזהב אשר שימשו לעיטור. בתמורה מכרו התושבים אובסידיאן, זכוכית וולקנית אשר ניתן לייצר ממנה כלים. הכלים היו חדים יותר מכלי צור. מקור האובסידיאן בהר חסאן. באתר נמצאו סימנים ברורים של תעשייה, ויוצרו בו כלי נשק, סכינים ועוד.
אנטולי קוזנצוב
אנטולי ואסיליביץ' קוזנצוב (ברוסית: Анатолий Васильевич Кузнецов) 18 באוגוסט 1929, קייב - 13 ביוני 1979, לונדון) היה סופר סובייטי שתיאר את חוויותיו בקייב תחת שלטון גרמניה הנאצית במהלך מלחמת העולם השנייה ואת הרצח בבאבי יאר בספרו: "באבי יאר" (''Бабий яр. Роман-документ''). הספר פורסם במקור ברוסית תחת צנזורה בשנת 1966. הוא תורגם לעברית על ידי שלמה אבן שושן ויצא לאור ב-1966 בהוצאת עם עובד. ב-1971, לאחר עריקתו של קוזנצוב למערב, יצא תרגום מחודש של אבן שושן על פי כתב היד המקורי.
קוזנצוב נולד בקורניבקה, פרבר של קייב הסמוך לאתר באבי יאר, לאב ממוצא רוסי ולאם ממוצא אוקראיני. בדרכונו נרשם מוצאו כרוסי. בגיל 14 החל לתעד במחברתו את האירועים ואת העדויות ששמע אודות הרצח בבאבי יאר. בבגרותו הוא התנסה בלימודים בתחום האמנות כגון: בלט, מוזיקה, ציור ומשחק ועסק בעבודות כפיים שונות כולל עבודה בפרויקטים לאומיים על נהר הדנייפר ובאירקוצק שבסיביר. ב-1955 הצטרף למפלגה הקומוניסטית של ברית המועצות והחל ללמוד ספרות במכון גורקי לספרות שבמוסקבה. הוא סיים את לימודיו ב-1960, הצטרף לאיגוד הסופרים הסובייטי והחל לפרסם נובלות. ספרו הראשון, "סוף האגדה" (או בתרגום העברי "המשכה של אגדה"), זכה להצלחה ואף תורגם לשפות זרות. תוך זמן קצר הפך לאחד מהשמות המבטיחים בספרות הסובייטית ולאחד ממפתחי הסוגה של רומן תעודה.
היצירה "באבי יאר" התפרסמה במגזין הספרות הסובייטי "יונוסט" ב-1966 כשהיא מצונזרת.
קישורים חיצוניים
מכּתביו:
ליאו יוגיכס
ליאו יוגיכס (בגרמנית: Leo(n) Jogiches), מוכר גם בכינוי "טישקה"; (17 ביולי 1867 – 10 במרץ 1919) היה מהפכן מרקסיסטי יהודי-פולני-גרמני. ממנהיגי הליגה הספרטקיסטית בזמן מלחמת העולם הראשונה.
קורות חיים
יוגיכס עצמו ברח למערב בשנת 1890, אחרי שישב תקופה בבית הסוהר, אך לפני שהספיקו לבצע את עונשו - גירוש לטורקסטן.
יוגיכס השתתף במהפכת 1905, ופעל בכל מני קבוצות מהפכניות רוסיות. הוא היה אחד ממנהיגיה בפועל של "הליגה הספרטקיסטית"- המתחתרת הרדיקלית של הסוציאל-דמוקרטיה בגרמניה בזמן מלחמת העולם הראשונה, שלימים תהפוך ל"המפלגה הקומוניסטית של גרמניה".
ב-10.3.1919 נרצח יוגיכס בתוך בית הסוהר מואביט בברלין, לאחר שניסה לחקור את ההתנקשות בחייהם של קרל ליבקנכט, ולוקסמבורג שארעה ב-15 בינואר של אותה השנה.
ארדכאן
ארדכאן (בפרסית: اردکان) היא העיר השנייה בגודלה בפרובינציית יזד באיראן.
ארדכאן נוסדה במאה ה-12, ונמצאת במרחק של כ-60 קילומטר מהעיר יזד. מזג האוויר בה יבש רוב השנה. ארדכאן ממוקמת באזור הררי, ומהווה מרכז דתי והיסטורי עוד מימי פרס.
המילה ארדכאן היא צירוף של המילים הפרסיות "ארדכ" (קדוש) ו"אן" (מקום). משמעות הצירוף היא "מקום קדוש", או "מקום טהור". בעיר נמצאים המסגד הגדול של ארדכאן, מסג'ד ג'אמע, מסגד זירדה ועוד. העיר מהווה מרכז דתי גם לכתות דתיות נוספות שמקורן באיראן. לדת הזורואסטרית אתרים קדושים רבים באזור ארדכאן.
ארדכאן היא עיר מולדתו של נשיא איראן לשעבר, מוחמד ח'אתמי.
שלומברגר
שלומברגר (באנגלית: Schlumberger Ltd. NYSE:SLB) היא החברה הגדולה בעולם לשירותי שדות נפט. לחברה מעל 125,000 עובדים במעל 85 ארצות שונות. משרדים ראשיים נמצאים בארבע ערים מרכזיות: יוסטון, פריז, לונדון והאג.
החברה נוסדה בשנת 1926 על ידי האחים שלומברגר, קונרד (1878-1936) ומרסל (1884-1953).
אליפות אירופה בשחייה 2018
אליפות אירופה בשחייה נערכה בגלאזגו, אדינבורו ובלוך לומונד סקוטלנד מה-3 באוגוסט, ועד ה-12 באוגוסט 2018. תחרויות השחייה והשחייה צורנית נערכו בגלאזגו, תחרויות הקפיצה למים נערכו באדינבורו ותחרויות השחייה במים פתוחים נערכו בלוך לומונד.
שערורייה
ב-5 באוגוסט התברר שהייתה בעיה בשעון האלקטרוני במשחים שנערכו יום קודם, ולכן בשלושה משחים התוצאות הסופיות היו איטיות ב-0.1 שניות, כולל שיא העולם שקבע אדם פיטי במשחה ל-100 מטר חזה ששונה מ-57.00 שניות ל-57.10 שניות. משחים נוספים שהתוצאות שונו ב-0.1 שניות היו במשחה הגמר ל-800 מטר חופשי לנשים ובמשחה הגמר ל-100 מטר פרפר לנשים. התשובות של הוועדה המארגנת לבעיה עדיין לא הניחו את הדעת.
שיאי עולם
4 באוגוסט;
שיאי אירופה
6 באוגוסט; 8 באוגוסט;
ישראל באליפות אירופה בשחייה
המשלחת הישראלית כללה 33 שחיינים (19 שחייניות ו-14 שחיינים), שהשתתפו בתחרויות השחייה, בתחרויות השחייה הצורנית ובתחרויות שחייה במים פתוחים.
שחייה
בתחרויות השחייה השתתפו באליפות זו, 17 שחיינים (6 שחייניות ו-11 שחיינים). רביעיית השליחות 4x100 מטר מעורב, קבעה את השיא הישראלי היחידי באליפות זו. שחייני ישראל העפילו ב-3 משחים בלבד למשחה הגמר, יונתן קופלב במשחה ל-50 מטר גב (מקום שמיני) ופעמיים במשחה שליחים משולב (2 שחייניות ו-2 שחיינים), 4x200 מטר חופשי (מקום שביעי) ובמשחה 4x100 מטר חופשי (מקום שמיני). ארבעה שיאים אישיים בלבד נקבעו באליפות זו.
אדינבורו על שבעת הימים
אדינבורו על שבעת הימים (באנגלית: Edinburgh of the Seven Seas), או בפי התושבים היישוב (באנגלית: The Settlement) הוא היישוב העיקרי באי טריסטן דה קונה, בדרום האוקיינוס האטלנטי, ובו 266 תושבים (נכון לינואר 2020).
היישוב נחשב להתיישבות הקבע האנושית הנידחת ביותר בעולם, יותר מ-2,400 ק"מ ממקום היישוב הקרוב אליו ביותר אשר באי סנט הלנה. המקום נקרא על שם הנסיך אלפרד, דוכס אדינבורו, בנה השני של המלכה ויקטוריה, לכבוד ביקורו באי בשנת 1867.
ביישוב נמצאים משרדי הממשל המקומי, בית דואר ונמל קטן. היישוב ניזוק קשות בהתפרצות געשית שאירעה באי בשנת 1961 ואשר אילצה את התושבים להתפנות לבריטניה. מפעל לעיבוד שימורי סרטנים מזן מקומי ייחודי הושמד כולו וחיסל מקור הכנסה משמעותי ביותר של התושבים. שודדי ים בזזו את שנותר לאחר החורבן. בשנת 1963 שבו מרבית התושבים לאי והחלו בשיקום המקום.
שבועת שווא ושבועת שקר
לֹא תִשָּׂא הוא מצוות לא תעשה ביהדות והדיבר השלישי מבין עשרת הדיברות, האוסר על שְׁבוּעַת שָׁוְא. המצווה אוסרת על כל שימוש בשמו של אלוהים לבטלה. דוגמאות לשבועת שווא: להישבע על דבר שידוע לכל שאינו נכון, להישבע על דבר שידוע לכל שהוא נכון, להישבע לעשות דבר שאי אפשר לעשות אותו או להישבע לעבור על אחת ממצוות התורה.
איסור שְׁבוּעַת שֶׁקֶר הוא איסור להישבע על דבר ולא לקיים אותו.
מקור המצווה
מקור איסור שבועת שווא הוא בדיבר השלישי מתוך עשרת הדיברות:.
מקור איסור שבועת שקר הוא בספר ויקרא:.
טעמי המצווה
לפי ספר החינוך, הטעם לאיסורים אלו הוא לזכור את קיומו של האל ולא להתייחס אליו בקלות ראש ולהישבע בשמו לשווא, או להישבע בשמו ולא לקיים. לדעת בעל ספר החינוך, "שבועה" פירושו שאדם מחליט לקיים דבר ולא לשנות אותו לעד כמו שה' קיים לעד ולא משתנה, ולכן אסור לבטל שבועה בשום אופן, רק בגלל חולשותיהם של בני האדם התורה מתירה להתיר נדר על פי כללי התרת נדרים, אבל באופן אחר עדיין אסור.
העונש, לפי התורה, של אדם שנשבע שבועת שווא או שבועת שקר בכוונה (במזיד) הוא מלקות. אדם שנשבע לשווא בשוגג פטור לגמרי מעונש, אך אדם שנשבע לשקר בטעות חייב בקורבן עולה ויורד.
רובין הוד (סרט, 1973)
רובין הוד (באנגלית: Robin Hood) הוא סרט קולנוע מונפש מבית חברת וולט דיסני, המתאר את מעלליהם של רובין הוד וחבורתו. זהו סרט האנימציה באורך מלא ה-21 שיצרה וולט דיסני, והוא יצא לאקרנים ב-8 בנובמבר 1973.
בסרט, גיבורי אגדת רובין הוד מגולמים בידי דמויות אנתרופומורפיות, בעלי חיים מסוגים שונים שחיים יחדיו. רובין הוד והעלמה מריאן עצמם הם שועלים, הנסיך ג'ון והמלך ריצ'רד הם אריות, ג'ון הקטן הוא דב, הנזיר טאק הוא גירית והשריף מנוטינגהאם הוא זאב. הסגנון המוזיקלי של הסרט תואם את אגדת רובין הוד שמוצאה כבלדה שהסתובבה בימי הביניים באנגליה עם זמרי-עם נודדים וליצנים. הפתיחה של הסרט מוצגת בבלאדה, ובמהלך הסרט נראית מסיבת יער בסגנון פולקלור ימי-ביניימי.
הסרט אומנם קיבל ביקורות שליליות רבות בתקופה בה יצא, אך עם השנים הפך לאחד הסרטים הזכורים והאהובים ביותר של חברת דיסני.
הסרט דובב לראשונה לעברית בשנת 1992 על ידי שפרירה זכאי עבור הפצת קלטת הווידאו.
תחילת הסרט
במהלך הסרט שודד רובין הוד את הנסיך ג'ון ובכך הופך למבוקש. בינתיים בעיירה נוטינגהאם חיים התושבים העניים בפחד מפני השריף שדואג לקחת את המיסים הכבדים. השריף גונב מטבע זהב מנבנב הארנב (סקיפי) ביום הולדתו (המטבע היה מתנת יום ההולדת של נבנב). לאחר שהשריף הולך מגיע רובין הוד לבית בתחפושת קבצן עיוור וזקן. כאשר הוא מוריד את התחפושת הוא מעודד את נבנב ונותן לו מתנה חדשה - כובע כמו של רובין הוד וחץ-וקשת. נבנב וחבריו משחקים בקשת שבטעות מיורטת לביתו של הנסיך ג'ון וכך פוגש נבנב את העלמה מריאן הנחמדה.
טורניר חץ וקשת
בינתיים עוברות השמועות על טורניר יריית-חיצים והשמועה מגיעה לרובין הוד שמבין שהפרס הוא נשיקה מהעלמה מריאן (אותה אוהב). רובין הוד וג'ון הקטן נרשמים לטורניר ורובין הוד מנצח (בתחפושת של עגור). בתום הטורניר מוריד הנסיך ג'ון את התחפושת מרובין הוד וכך חושף את זהותו של רובין הוד. לאחר מכן מצהיר הנסיך שיהרגו את רובין הוד אך בעזרתם של ג'ון הקטן, העלמה מריאן, הנזיר טאק, התרנגול וליידי קלאק מצליח רובין לברוח ליער שרווד.
מפלתו של ג'ון
ביער צוהלים חבריו של רובין על מה שעשו לנסיך ג'ון ועוזריו. בינתיים מחליט הנסיך ג'ון להכפיל את המיסים. כשהשריף מגיע לכנסייה הוא מתעמת עם הנזיר טאק ושולח אותו לכלא, שם מחליט הנסיך ג'ון להוציא את הנזיר להורג (תוכניתו של הנסיך הייתה להפיץ שמועה על תליית הנזיר וכשרובין הוד יגיע להציל את הנזיר טאק אנשי המלך יתפסו אותו). כשהשמועה מגיע לאוזני רובין הוד וג'ון הקטן הם פורצים לכלא ומשחררים את כל האסירים. בזמן התחבולה נשרף ארמונו של הנסיך ג'ון.
סוף הסרט
לבסוף חוזר המלך ריצ'רד לעיירה, נותן חנינה לרובין וחבריו. המלך נותן לשריף, לסר היס ולנסיך ג'ון עבודות שרות. רובין הוד והעלמה מריאן מתחתנים.
סצנות תואמות מסרטים אחרים
עקב תקציבו הנמוך של הסרט ($1,500,000) חלק מהדמויות והאנימציה הבסיסית בחלקים מסוימים נלקחו מסרטים קודמים של דיסני, ועליהם הולבשו דמויות ורקעים שונים בסרט זה. סרט שמספר קטעים כאלו נלקחו ממנו הוא ספר הג'ונגל, מ-1967.
פעמון רוח
פעמון רוח הוא כלי הקשה אידיופוני הבנוי על פי רוב מצינורות מתכת או במבוק חלולים, וביניהם דיסקית עץ קשורה למפרש. את הפעמון תולים בדרך כלל במקום פתוח, הרוח המנשבת מניעה את המפרש, וכך מופקים הצלילים.
מקורם של פעמוני הרוח בהודו, שם היו שמים התושבים את הפעמונים בגגות הבתים כדי לקבוע את עוצמת הרוח וכיוונה, וכן להבריח ציפורים ורוחות רעות. לאחר מכן הובאו לסין שם נתלו במקדשים, ארמונות ובתי מגורים. ליפן הגיעו הפעמונים על ידי נזירים בודהיסטים שחזרו מסין. בתקופת אדו החלו ביפן להכין את הפעמונים מזכוכית.
בתרבות הפנג שווי לפעמוני הרוח שימוש נרחב, הם נחשבים כסימן למזל טוב, ויש קשר בין החומר ממנו עשוי הפעמון למיקומו בבית: פעמון ממתכת לאזורי מערב וצפון, פעמון מזכוכית לאזורי צפון ומזרח, פעמון מבמבוק לאזורי מזרח ודרום, פעמון מקרמיקה לאזורי דרום מערב, צפון מערב, וצפון מזרח.
ישנם סוגים רבים של פעמונים, בצורות שונות, וממגוון רחב של חומרים: עץ, פלסטיק, זכוכית, צדפות, חלוקי נחל, אלומיניום ונחושת.
צליל הפעמון תלוי באורכו של הפעמון, והחומר ממנו הוא מורכב.
מספר אמנים ידועים, ביניהם אוליבייה מסייאן, השתמשו בפעמון בנגינתם.
הערות שוליים
Фурин (колокольчик)
טלסקופ מגלן הענק
טלסקופ מגלן הענק (באנגלית: The Giant Magellan Telescope, בראשי תיבות: GMT) הוא טלסקופ מחזיר אור קרקעי גדול במיוחד הנמצא בשלבי בנייה באתר (LCO), בדרום מדבר אטקמה, צ'ילה, דרום אמריקה. הטלסקופ יהיה מורכב משבע מראות זהות בגודלן בקוטר 8.4 מטר כל אחת והאור הראשון של הטלסקופ מתוכנן לשנת 2025. הטלסקופ יפעל בטווח הספקטרום הנראה והתת-אדום (320–25,000 ננומטר) והוא יהיה בקוטר כולל של 24.5 מטר ושטח איסוף קליטת אור שווה ערך לשטח של מראה בקוטר 22 מטר, שהוא כ־368 מ"ר. נכון לנובמבר 2017 יצקו חמש מראות והקמת המתקן על הפסגה החלה. הטלסקופ יתחיל לפעול עם ארבע מראות (המראה המרכזית ושלוש מראות צד) ובניית הפרויקט מתוכננת להסתיים בשנת 2029. הטלסקופ נקרא על שם פרדיננד מגלן, מגלה ארצות פורטוגלי מהמאה השש עשרה.
אתר
מיקום טלסקופ מגלן הענק נמצא באתר מצפי הכוכבים של לאס קמפאנס שנוסד בשנת 1969 ושטחו כ־259 קילומטר מרובע, בדרום מדבר אטקמה פרובינציית, מחוז אטקמה, צ'ילה, דרום אמריקה. האתר נמצא במרחק של כמאה קילומטר צפונית־מזרחית מבירת מחוז קוקימבו, לה סרנה ומאה ושמונים קילומטר דרומית מבירת פרובינציית קופיאפו, העיר קופיאפו שבמחוז אטקמה. האתר בבעלות ובתפעול מכון קרנגי למדע והוא כולל מספר טלסקופים כדוגמת זוג בקוטר 6.5 מטר כל אחד וטלסקופים נוספים. מתחם אתר טלסקופ מגלן הענק נמצא בגובה 2,516 מטר מעל גובה פני הים והוא נבחר בגלל ראות אסטרונומית הכוללת דלילות מרכזי אוכלוסייה ותנאים גאוגרפיים נוחים אחרים. שמי הלילה ברוב אזור מדבר אטקמה שמסביב אינם נקיים רק מזיהום אטמוספירי, בנוסף הוא כנראה אחד המקומות הפחות מושפעים מזיהום אור. הגובה הטופוגרפי, הגישה שלו לשמיים הדרומיים, תנאי הראות המעולים, מזג אוויר צלול ויבש מאוד ברוב ימות השנה והעדר זיהום אוויר ואור ממרכזי אוכלוסייה, הופך את האזור לאחד המקומות הטובים ביותר בכדור הארץ לתצפית אסטרונומית לטווח הארוך. מזג האוויר באתר יציב כבר יותר משלושים שנה ולאתר היסטוריה ארוכה של ביצועים מצוינים. ישנם גם גרמי שמיים מעניינים רבים הנראים בעיקר מחצי הכדור הדרומי כמו הענן המגלני הגדול והענן המגלני הקטן, שהם הגלקסיות השכנות הקרובות ביותר אלינו, ומרכז גלקסיית שביל החלב. ההכנה העיקרית באתר החלה עם הפיצוץ הראשון לצורך השטחת פסגת ההר ב־23 במרץ 2012. הבניה באתר החלה, עם תחילת סלילת הדרך לאתר הטלסקופ, בנובמבר 2015 והחפירה ליסודות מבנה הסלסקופ, הושלמה במרץ 2019. שטח מתחם אתר הטלסקופ תוכנן מראש כך שיוכל להכיל בעתיד מערך של שני טלסקופים זהים שיעבדו יחדיו ליצירת אינטרפרומטר אסטרונומי יחיד בדומה לשני הטלסקופים האופטיים במצפה הכוכבים קק בהר מאונה קיאה שבהוואי. האזור הוא בעל פעילות ססמית חזקה (אזור גאולוגי של הפחתה לכל אורך הרי האנדים) ולכן התכנון של הטלסקופ ומיתקניו נעשה בהתאם לתקנים לעמידות כנגד רעידות אדמה.
מטרות מדעיות
טלסקופ מגלן הענק יחקור את המקור ואת האבולוציה של מערכות פלנטריות, אפיונם של כוכבי לכת במערכות שמש חוץ־שמשיות, היווצרות כוכבים, אבולוציית יסודות חומרים כימיים, חורים שחורים, חומר אפל ואנרגיה אפלה, היווצרות ואבולוציה של גלקסיות, איתור ואפיון כוכבי לכת חוץ-שמשיים. מחקר כוכבי לכת במערכות שמש אחרות הוא ליבת המחקר של טלסקופ מגלן הענק. איתור כוכבי לכת סלעיים במרחק של עד שלושים שנות אור מכדור הארץ בעזרת טכניקת מהירות רדיאלית עם דיוק של עשר סנטימטר לשנייה עם ספקטוגרף באור הנראה, איתור סימני חיים באטמוספירות על ידי שימוש בשיטת הליקוי ושימוש ב לאורכי גל אינפרא אדום לקביעת הרכב האטמוספירה של כוכבי הלכת וצילום ישיר של כוכבי לכת במערכות שימשיות קרובות עד שלוש מאות שנות אור, בעזרת שימוש ב וקרונוגרף.
כדי להשיג את היעדים המדעיים שלשמם יזמו את הפרויקט, הטלסקופ יעבוד בסינרגיה עם מספר טלסקופי קרקע וחלל עתידיים, החל מהעשור השלישי והרביעי של המאה ה־21: עם גלאי ליגו - LIGO בלואיזיאנה; עם טלסקופ מצפה הכוכבים ורה רובין בצפון צ'ילה; עם מערך קילומטר רבוע באוסטרליה המערבית ודרום אפריקה; עם  (ALMA) במדבר אטקמה, צ'ילה; עם טלסקופי סקר בשיטת הליקוי (Transient Survey Telescopes); עם טלסקופ החלל ג'יימס וב; עם טלסקופ החלל גאיה; עם טלסקופ החלל ננסי גרייס רומן; עם טלסקופי חלל באורכי גל אינפרא אדום; ועם טלסקופי חלל סורקי רנטגן (שמות הטלסקופים באנגלית: ATHENA, eROSITA, Lynx X-ray).
השוואה
טלסקופ הענק מגלן הוא אחד מסוגי הטלסקופים החדשים הנקראים טלסקופים גדולים במיוחד (ELT). טלסקופים גדולים שנמצאים בשלבי בניה בעשור השלישי של המאה ה־21, כוללים את הטלסקופ הגדול במיוחד וטלסקופ השלושים מטר.
שותפים מייסדים של הפרויקט
הפרויקט מובל על ידי ארצות הברית בשותפות אוסטרליה, ברזיל, דרום קוריאה וצ'ילה כמדינה המארחת. רשימת מוסדות אוניברסיטאיים ומכוני מחקר מובילים השותפים בקונסורציום המתכנן ובונה את פרויקט הטלסקופ:
מצב בניית המראות
טלסקופ מגלן הענק יהיה מורכב בסך הכל משבע מראות ראשיות (M1): מראה מרכזית אחת, שישה מראות צדדיים מחוץ לציר ומראה שמינית אשר תשמש כמראה רזרבית לצורך החלפת כל מראה שתעבור תהליך אחזקה הכולל ניקוי וציפוי אלומיניום מחדש. המראות עשויות זכוכית בורוסיליקט ובעלות מבנה של חלת דבש מתחת לפני השטח של כל מראה. לטלסקופ אופטיקה מסתגלת הבנויה משבע מראות משניות (M2) בקוטר 1 מטר כל אחת המתואמות לשבע המראות הראשיות.
ספר המדע
ספר המדע הוא הספר הראשון מתוך ארבעה עשר הספרים הכלולים במשנה תורה, שהוא הקודקס ההלכתי שכתב הרמב"ם.
הפסוק הפותח את הספר
כדרכו ביתר הספרים, בפתיחת הספר הרמב"ם מציב פסוק המכוון לתוכנו של הספר. בספר המדע, הפסוק הפותח הוא מְשֹׁךְ חַסְדְּךָ לְיֹדְעֶיךָ, וְצִדְקָתְךָ לְיִשְׁרֵי לֵב, מספר תהלים.
במורה הנבוכים מחלק הרמב"ם את סוגי המצוות והוא מגדיר את הקבוצה השנייה כך:
נמצא שהלכות דעות כוללות בעיקרם שתי מטרות: הראשונה והשנייה דעות שרשיות, לאמת את הדעות האמתיות. והשנייה היא תיקון המידות.
המצוות המבוארות בספר
בספר המדע התבארו מצוות רבות: 75 מצוות מתוך תרי"ג המצוות מתוכן 16 מצוות עשה, ו59 מצוות לא תעשה.
המצוות לפי סדר חלוקת ההלכות:
הרמב"ם פותח את ספרו בלשון זו:
בלשון זו שבה פתח הרמב"ם, מרומז בראשי התיבות שם הויה.
פסקים ייחודיים
הראב"ד השיג על כך, שמדברי הרמב"ם הללו משמע שאין תחיית המתים לגוף. לדברי הרמב"ם הללו היה קשר לעמדתו של הרמ"ה בפולמוס הרמב"ם.
על ההוכחה לקיום אלוהים שמביא הרמב"ם בתחילת פרק א' כתב הרב יעקב עמדין בספרו בירת מגדל עוז כי "לו ידעו הרבנים התלמודיים בפילוסופיא, לא היו שותקים לו בכאן".
הערות שוליים
ספר המדע: הלכות יסודי התורה, הלכות דעות, הלכות תלמוד תורה, הלכות עבודה זרה וחוקות הגויים, הלכות תשובה.
הנשיא הנבחר של ארצות הברית
הנשיא הנבחר של ארצות הברית (באנגלית: President-Elect) הוא האדם שזכה בבחירות לנשיאות ארצות הברית, אך טרם נכנס לתפקידו כנשיא ארצות הברית. אין אזכור מפורש בחוקה האמריקאית למעמדו ולסמכותיו של הנשיא הנבחר וזה למעשה מונח לא רשמי שמשמש בעיקר את התקשורת האמריקאית. נשיא מכהן שזכה בבחירות לקדנציה שנייה בדרך כלל אינו מכונה בתקשורת "הנשיא נבחר" מאחר שהוא כבר בתפקיד הנשיא ולא עומד להיכנס אליו. מונח דומה משמש במקרה של סגן נשיא שטרם נכנס לתפקידו ונקרא בהתאם "סגן הנשיא הנבחר של ארצות הברית".
ג'ו ביידן הוא הנשיא הנבחר האחרון, וקיבל את התואר לאחר שניצח את דונלד טראמפ שהיה הנשיא היוצא בבחירות לנשיאות שנערכו ב-2020.
מתוך 46 נשיאים רק כ-37 נבחרו בבחירות, הנשיאים שכיהנו בתפקיד הנשיא אך לא נבחרו בבחירות היו: ג'רלד פורד שכיהן בתפקיד לאחר התפטרותו של הנשיא ריצ'רד ניקסון, לינדון ג'ונסון שכיהן בתפקיד לאחר הירצחו של הנשיא ג'ון קנדי, הארי טרומן שירש את הנשיא פרנקלין דלאנו רוזוולט לאחר מותו מדימום תוך-גולגולתי, ג'ון טיילר שירש את הנשיא ויליאם הנרי הריסון שמת מדלקת ריאות, מילרד פילמור ירש את הנשיא זאכרי טיילור לאחר שמת מדלקת בקיבה ובמעיים, אנדרו ג'ונסון שכיהן בתפקיד לאחר הירצחו של אברהם לינקולן, צ'סטר ארתור שירש את הנשיא ג'יימס גרפילד לאחר הירצחו, תאודור רוזוולט שירש את הנשיא ויליאם מקינלי לאחר הירצחו וקלווין קולידג' שירש את הנשיא וורן הרדינג שמת מהתקף לב.
מעמד משפטי ותנאים נלווים
בעוד יום הבחירות במדינה מתקיים תמיד ביום שלישי הראשון בחודש נובמבר שאינו חל ב-1 בנובמבר, ההצבעה הרשמית של חבר האלקטורים מתקיימת רק באמצע דצמבר וההשבעה הנשיאותית מתקיימת במרבית המקרים ב-20 בינואר. ההוראה החוקתית היחידה הנוגעת ישירות לאדם שזכה בבחירות לנשיאות היא הצורך בזמינות להישבע. במהלך התקופה שבין הבחירות עצמן לטקס ההשבעה, הנשיא הנבחר נערך באופן פעיל לביצוע חילופי התפקידים עם הנשיא היוצא (שלמעשה הפך לברווז צולע) וזאת על מנת להבטיח מסירה חלקה של המשרה.
לדברי מומחים משפטיים, השימוש בתואר "הנשיא הנבחר" הוא במרבית המקרים לא רשמי ורק מעיד על המועמד שצפוי לזכות בהצבעה חבר האלקטורים. עם זאת, המועמד אינו הופך רשמית לנשיא הנבחר עד לאחר סיום ספירת הקולות והתוצאות הסופיות בבחירות, לאחר מכן דרושה הצבעת חבר האלקטורים כדי לאשר את בחירתו של הנשיא ולבסוף הצבעת הקונגרס, שנערכת במרבית המקרים ב-6 בינואר ומאשרת באופן סופי את התוצאות.
החוקה
החוקה לא כללה במקור את המונח "הנשיא הנבחר" ורק לאחר שהתווסף התיקון ה-20 של החוקה החל השימוש במונח, בתיקון ה-20 יש הוראות המתייחסות למקרים שבהם הנשיא הנבחר אינו יכול להישבע אמונים במהלך טקס ההשבעה או אינו זמין לכך, סעיף 3 שבתיקון קובע כי כאשר הנשיא הנבחר אינו מצליח להגיע בצורה כלשהי (מחלה או כל דבר אחר שמונע ממנו להישבע) סגנו יהפוך לנשיא בפועל ב-20 בינואר עד אשר הנשיא הנבחר יהיה כשר לתפקד כנשיא.
חוק העברת הנשיאות
כמו כן הנשיא הנבחר עשוי גם להיקבע עוד לפני ההודעה הרשמית על תוצאות הבחירות וזאת על ידי מנהלו (ה-Administartor) של הגוף הקרוי "מינהל השירותים הכלליים" GSA וזאת על פי חוק העברת הנשיאות(1963). חוק זה מסמיך את מנהל של מינהל השירותים הכלליים להוציא "מכתב וודאות". מכתב זה מזהה את הזוכים לכאורה של הבחירות הכלליות בנובמבר; זה מאפשר לנשיא הנבחר, סגן הנשיא הנבחר וצוותי המעבר למטרות קבלת מימון מעבר פדרלי, שטחי משרד ושירותי תקשורת לפני תחילת הממשל החדש והשבעת הנשיא ב-20 בינואר.
תנאים נלווים
הנשיא הנבחר וסגן הנשיא הנבחר מקבלים אבטחה מהשירות החשאי של ארצות הברית. מאז רצח רוברט פ. קנדי ב-1968, מועמדים מהמפלגות הגדולות זוכים להגנה כזו גם במהלך מערכת הבחירות.
היסטוריה
תהליך המעבר מתחיל כאשר מתמודדים מובילים לנשיאות מקימים צוות מעבר כדי להתחיל בתכנון תוכניות ראשוניות לבניית ממשל וקבלת הנשיאות אם ייבחרו. זה יכול להתקיים בכל עת לפי בחירת המועמד. בשנת 2008, הקמפיין לנשיאות של מועמד המפלגה הדמוקרטית, ברק אובמה, החל בתכנון בלתי פורמלי של מעבר אפשרי לנשיאות מספר חודשים לפני יום הבחירות. צוות המעבר של אובמה, שנקרא "פרויקט המעבר של אובמה-ביידן", ניתח את מאמצי המעבר הקודמים, את פעולתן של סוכנויות ממשלתיות פדרליות, ואילו עמדות עדיפות צריך למלא תחילה על ידי הממשל הנכנס.
באפריל 2012, לפני שמיט רומני הפך למועמד המפלגה הרפובליקנית, הקמפיין לנשיאות רומני החל לתכנן מעבר אפשרי. צוות המעבר של רומני הכין תוכניות נרחבות להעברת השלטון, שנקרא "פרויקט המוכנות של רומני", שכללה גם אג'נדה חקיקתית ל-200 הימים הראשונים של ממשל רומני.
במהלך הבחירות לנשיאות 2016, דונלד טראמפ החל להרכיב את צוות המעבר שלו במאי, לאחר שהפך למועמד הרפובליקני לכאורה. יריבתו, הילרי קלינטון, פיגרה בהקשר זה, ולא הקימה צוות עד אוגוסט, שהיה לאחר שהפכה למועמדת הדמוקרטית.
לפני הבחירות
פעילויות מפתח בשלב זה שלפני הבחירות כוללות: קביעת יעדים למעבר; הרכבה וארגון צוות צוות המעבר המרכזי; הקצאת אחריות בין הצוות והקצאת משאבים וכוח אדם לכל זרם עבודה ליבה; פיתוח תוכנית עבודה ניהולית כוללת שתדריך את הצוות בכל תהליך המעבר; ויצירת קשרים עם הקונגרס, הממשל היוצא, מינהל השירותים הכלליים, המשרד לאתיקה ממשלתית, ה-FBI והמשרד לניהול כוח אדם כדי לעודד שיתוף מידע ולהתחיל בתהליך הסיווג הביטחוני לצוות נבחר.
הצהרת הנשיא היוצא
שלב המעבר בפועל מתחיל מיד לאחר הבחירות לנשיאות (ללא סכסוכי בחירות) כאשר נשיא מכהן אינו נבחר מחדש או מסיים כהונה שנייה. במקרה של המעבר בין אובמה לטראמפ, ביום שלאחר הבחירות, 9 בנובמבר 2016, הנשיא היוצא ברק אובמה מסר הצהרה מגן הוורדים של הבית הלבן, בה הודיע כי שוחח בערב הקודם עם ( זוכה הבחירות לכאורה) דונלד טראמפ והזמין אותו רשמית לבית הלבן לדיונים כדי להבטיח "שיש מעבר מוצלח בין הנשיאות שלנו". אובמה אמר שהוא הורה לצוותו "ללכת אחרי הדוגמה" של ממשלו של ג'ורג' וו. בוש ב-2008, שלדבריו "לא יכול היה להיות מקצועי יותר או אדיב יותר לוודא שיהיה לנו מעבר חלק".
שלב זה של התהליך נמשך בין 72 ל-78 ימים, ומסתיים ביום ההשבעה. במהלך תקופה זו, על צוות המעבר לטפל בזרימת צוותי הקמפיין וכוח אדם נוסף לפעילות היומיומית ולהיערך להשתלטות על תפקידי הממשלה. פעילויות מפתח בשלב זה כוללות איוש לשכת הנשיא הנבחר; פריסת צוותי בדיקה של סוכנויות פדרליות; בניית סדר היום ולוח הזמנים של הניהול והמדיניות של הנשיא הנבחר.
מינויים
בדרך כלל, נוהגים מזכיר מחלקות הקבינט של ומינויים פוליטיים בדרג גבוה של הנשיא היוצא להגיש את התפטרותם ביום ההשבעה (20 בינואר) של נשיא חדש. גם סגני המזכירים צפויים להגיש את התפטרותם, אך לרוב מתבקשים להישאר בתפקיד ממלא מקום עד לאישור הסנאט על המזכיר החדש.
תדרוכים מודיעיניים
אחד השלבים החשובים ביותר של העברת השלטון לנשיא הנבחר הוא התקציר היומי של הנשיא (מוכר גם כ-President’s Daily Brief. PDB) אותו מקבל כל בוקר גם הנשיא המכהן בכל יום בכהונתו. התקציר הוא סיכום סודי ביותר של המודיעין האמריקאי ואירועי העולם; התקציר כולל תדריכים על יכולות המודיעין של ארצות הברית, מבצעים חשאיים, כמו גם תדרוך על הסמכויות שיש לנשיא כמפקד העליון של הכוחות המזוינים על התוכניות של הצבא, במיוחד על התוכניות להשתמש בנשק גרעיני. את התדריך מכין משרד ראש המודיעין הלאומי.
חלוקת התדריך היומי נתונה לשיקול דעתו הבלעדי של הנשיא היוצא.
שימוש במונח
ב-2008 הנשיא הנבחר, ברק אובמה, נשא מספר נאומים וערך מסיבות עיתונאים בהן נפרסה מאחוריו כרזה עם הכיתוב "משרד הנשיא הנבחר". הוא השתמש במונח גם באתר האינטרנט שלו. הנשיא הנבחר הבא אחריו, דונלד טראמפ, עשה שימוש דומה במונח מ-11 בינואר 2017 עד השבעתו.
הנשיא הנבחר וסגן הנשיא הנבחר מקבלים הגנה בעזרת השירות החשאי של ארצות הברית. מאז ההתנקשות ברוברט קנדי במהלך התמודדותו בפריימריס של המפלגה הדמוקרטית ב-1968, הוחלט כי כל מועמדי המפלגות הגדולות יהיו זכאים להגנה במהלך כל מערכת הבחירות בה הם מתמודדים, היות שכל אחד מהם עשוי להיות הנשיא הבא של ארצות הברית.
נאום שתיקת הכבשים
נאום שתיקת הכבשים הוא הכינוי שניתן לנאומו של מאמן הפועל תל אביב אפי בירנבוים בשנת 2004. במהלך מסיבת עיתונאים שהתקיימה בסיום משחק, פרס בירנבוים את משנתו באשר לשליטתה המוחלטת של מכבי תל אביב בליגת הכדורסל הישראלית שמתקיים, לדבריו, תוך שתיקת כל הגורמים המעורבים. הנאום עורר סערה בכדורסל הישראלי, והוביל לגל מחאה בשם "דור שלם דורש שוויון". בהשפעת המחאה, בעונה לאחר מכן שונתה, בין היתר, שיטת ליגת הכדורסל מפלייאוף לפיינל פור.
הרקע לנאום
בעונת הייתה ליגת העל באחת מנקודות השפל של כל הזמנים מבחינת עניין ותחרותיות והתאפיינה בחוסר שוויוניות מובהק. מכבי תל אביב הייתה בשיאה בדרך לזכייה שנייה ברציפות ביורוליג וסיימה מדי שנה בזכייה קלילה באליפות. דווקא לאחר עונה שבה עוד הצליחו יחסית הקבוצות הישראליות להתמודד מולה, התמוטטה הפועל תל אביב כלכלית, הפועל ירושלים כשלה בהמשכיות להצלחה האירופית שלה ועירוני נהריה גם היא בנתה את הסגל מחדש. בציבור האוהדים התקבעה ההרגשה שהליגה סגורה מראש ואין כלל טעם בקיומה.
כשבועיים לפני הנאום, במחזור הרביעי של העונה, הובסה הפועל תל אביב בדרבי בתוצאה 74:128.
תגובות והשלכות
הנאום עורר סערה בכדורסל הישראלי ונושא ההגמוניה הנצחית של מכבי תל אביב עלה לסדר היום. לקראת סוף העונה ביצעה הפועל, בהובלת בירנבוים, אקט מחאה נוסף, כאשר "חגגה" את האליפות מעצם עלייתה לסדרת משחקי גמר הפלייאוף וסיומה כמקום 2 בעונה.
בירנבוים עצמו סומן בעקבות הנאום כסמל של ה"אנטי-מכביזם". חמש עונות לאחר מכן, בעונת 2008/2009, מונה בירנבוים בהפתעה למאמן מכבי תל אביב וספג על כך ביקורת מהתקשורת שכללה את הכותרת "הכבשים נדמו". באמצע העונה פוטר בירנבוים ממכבי.
בשנת 2008 בחר אתר ynet בנאום שתיקת הכבשים במקום ה-5 במצעד הנאומים הגדולים של מאמני הכדורסל הישראלי בכל הזמנים.